Twee vas oor Jayde Panayiotou se moord | Maroela Media
Die polisie het bekend gemaak dat twee verdagtes in hegtenis geneem is in verband met die ontvoering en moord op Jayde Panayiotou. Intussen word daar berig een van die verdagtes is glo 'n familielid.
Brig. Marinda Mills, woordvoerder van die polisie, het gesê 'n 31-jarige man is vroeër die week in hegtenis geneem en sal vandag in die Port Elizabeth-landdroshof verskyn. Die ander verdagte, 'n 28-jarige man, is laat Woensdagaand in hegtenis geneem en sal Maandag in die Port Elizabeth-landdroshof verskyn.
Volgens Mills was roof nie die motief vir die moord nie. Geen verdere inligting is bekend gemaak nie. Die Son berig intussen een van die verdagtes is 'n familielid en dat dit 'n huurmoord was. Mills kon egter nie onmiddellik vir kommentaar bereik word om die bewerings te bevestig nie.
Ek het van die begin af gedink iets is snaaks. Haar man het nie baie hartseer gelyk nie!
Ag liewe hemel tog, nog 'n Devani- tipe saak? Ai hoe gebeur sulke goed. So mooi vrou, mooi paartjie… Mag dit verkeerd wees.
die Harold "Live" het so pas berig dat Jayde se Man Christopher gearresteer is . . . .
Aai, ongelukkig nes ek vermoed het. Die man het nooit gemáklik gelyk op fotos nie en ja, die vriendin het als probeer om haar op te spoor en man se stilswye was opvallend. Ek hoop nie hy het ook genoeg geld om hom "los te koop" uit hierdie saak nie, alhoewel daar genoeg was vir 'n huurmoord. Mag hy die res van sy lewe agter tralies sit en nooit vir parool in aanmerking kom nie. Aai-aai!!
Hoekom word dit nie genoem wie die famielielid is nie, dit gaan net weer gese word dat dit rasisties is om dit stil te hou, ek prys die polisie met hulle goeie werk maar hoe gouer hulle bekend maak wie die 3de persoon is hoe beter voordat dit weer hand uit ruk. Die mense kla alreeds omdat daar swart meisies ontvoer is en niks daaromtrent gedoen word nie alhoewel ons weet die polisie doen als in hulle vermoe om die vermiste meisies op te spoor